FINNOMENA Market Alert: ตลาดหุ้นฮ่องกงร่วงแรง 3.2% จีนย้ำจุดยืนยึดมั่นในนโยบาย Zero-Covid - FINNOMENA
วันนี้ (3 พ.ย.) ตลาดหุ้นฮ่องกง ดัชนี Hang Seng ปรับตัวลง 3.18% หลัง National Health Committee ของจีนออกมาย้ำจุดยืนว่าจะยังยึดมั่นในนโยบาย Zero-Covid
3 พ.ย. 2565

วันนี้ (3 พ.ย.) ตลาดหุ้นฮ่องกง ดัชนี Hang Seng ปรับตัวลง 3.18% หลัง National Health Committee ของจีนออกมาย้ำจุดยืนว่าจะยังยึดมั่นในนโยบาย Zero-Covid หลังจากที่ก่อนหน้ามีข่าวลือบนโซเชียลมีเดียของจีนว่าจะมีการยกเลิกนโยบายดังกล่าว
อีกทั้งยังได้รับ Sentiment เชิงลบจากท่าทีของการขึ้นดอกเบี้ยนโยบาย 0.75% เป็นครั้งที่ 4 ติดต่อกันของ Fed เมื่อคืนที่ผ่านมา พร้อมแถลงว่า มีความจำเป็นที่จะต้องปรับขึ้นดอกเบี้ยต่อเพื่อสกัดเงินเฟ้อที่ยังอยู่ในระดับสูง ยังเร็วเกินไปที่จะคิดถึงการหยุดขึ้นดอกเบี้ยในตอนนี้ แต่จะพิจารณาถึงผลกระทบต่อเศรษฐกิจ ส่งผลให้ตลาดหุ้นสหรัฐฯปรับตัวลงในช่วงคืนที่ผ่านมาและส่งผ่าน Sentiment ลบมายังตลาดหุ้นเอเชียในวันนี้
FINNOMENA Investment Team มองว่าความผันผวนของตลาดหุ้นฮ่องกงยังคงมีอย่างต่อเนื่อง จากที่ทางการจีนออกมายืนยันว่ายังคงยึดมั่นในนโยบาย Zero-Covid และกลับมาล็อกดาวน์ในเมืองหลัก ๆ อีกครั้ง ประกอบกับหลังการประชุมสมัชชาพรรคคอมมิวนิสต์จีน ที่ไม่ได้มีการเปลี่ยนแปลงเชิงนโยบายที่เป็นบวกกับตลาดหุ้น
ส่วนในด้าน Valuation ของหุ้นจีนหลาย ๆ ตัวอยู่ในระดับที่ถูก โดยเฉพาะในดัชนี Hang Seng Index ที่อยู่ในระดับ Deep Discount ซึ่งแม้ในระยะสั้นอาจไม่ใช่สัญญาณซื้อที่ดี แต่จากสถิติในอดีตมักเป็นจุดสะสมที่ให้ผลตอบแทนที่ดีในระยะยาว จึงแนะนำทยอยสะสม Hang Seng Index สำหรับการลงทุนระยะยาว แต่ยังคงมุมมองคงสัดส่วนหุ้นจีนในดัชนีอื่นๆ (A-shares, All China, HSCEI)
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: